Foto: Yahoo Sports «Real» bosh murabbiyi Zinedin Zidan klub bilan 2020 yilgacha mo‘ljallangan shartnomani kelishib oldi. So‘nggi paytdagi salbiy natijalarga qaramay, klub rahbariyati fransiyalik mutaxassisga ishonch bildirmoqda. Ammo Zidanning fikriga ko‘ra, u istalgan paytda iste’foga chiqarilishi mumkin. «Klub bilan 2020 yilgacha mo‘ljallangan yangi shartnomani kelishib oldik. Biroq, men yildan yilga qadar reja tuzaman. Uch yil oldinga nazar solish juda qiyin, chunki bu futbolda ahamiyatga ega emas. Shartnomaning borligi hech narsani hal qilmaydi», – deb Zidan so‘zlarini keltirmoqda AS.